เฟดคงดอกเบี้ยตามคาด ไว้ที่ 1.25-1.50% - FINNOMENA
ธนาคารกลางสหรัฐฯ ตัดสินใจคงอัตราดอกเบี้ยนโยบายไว้ที่ร้อยละ 1.25-1.50 ด้วยมติเอกฉันท์ ในการประชุมเมื่อวานนี้ (31 ม.ค.) ตามที่ตลาดการเงินคาดการณ์ไว้
1 ก.พ. 2561

ธนาคารกลางสหรัฐฯ ตัดสินใจคงอัตราดอกเบี้ยนโยบายไว้ที่ร้อยละ 1.25-1.50 ด้วยมติเอกฉันท์ ในการประชุมเมื่อวานนี้ (31 ม.ค.) ตามที่ตลาดการเงินคาดการณ์ไว้
โดยเฟดได้ส่งสัญญาณปรับขึ้นอัตราดอกเบี้ยในเดือน มี.ค. พร้อมกับปรับเพิ่มมุมมองเกี่ยวกับเงินเฟ้อ คือมองว่า อัตราเงินเฟ้อเมื่อเทียบรายปีจะปรับตัวขึ้นในปีนี้ และมีเสถียรภาพที่ระดับ 2% ซึ่งเป็นเป้าหมายของเฟดในระยะกลาง
สำหรับมุมมองด้านเศรษฐกิจนั้น คณะกรรมการยังคงเชื่อมั่นว่าเศรษฐกิจมีแนวโน้มขยายตัวต่อเนื่อง ตลาดแรงงานยังคงมีความแข็งแกร่ง การจ้างงานมีการขยายตัว และอัตราว่างงานยังคงอยู่ในระดับต่ำ
ทั้งนี้นายเจอโรม พาวเวล ขึ้นมาดำรงตำแหน่งประธานเฟดคนใหม่ ต่อจากนางเจเน็ต เยลเลน ซึ่งจะสิ้นสุดวาระการดำรงตำแหน่งในวันที่ 3 ก.พ.
ที่มา : http://www.ryt9.com/s/iq29/2776054
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: